URDHËR
Nr. 201, datë 18.11.2025

PËR DELEGIMIN E KOMPETENCËS PËR NËNSHKRIMIN E CERTIFIKATAVE, PËR USHTRIMIN E VEPRIMTARISË SË UDHËRRËFYESIT TURISTIK

[bookmark: _GoBack]Në mbështetje të pikës 4, të nenit 102, të Kushtetutës së Republikës së Shqipërisë; të neneve 28 dhe 29, të ligjit nr. 44/2015, “Kodi i Procedurave Administrative të Republikës së Shqipërisë”; të pikës 2, të nenit 11, të ligjit nr. 90/2012, “Për organizimin dhe funksionimin e administratës shtetërore” dhe të pikës 2/1, të vendimit nr. 692, datë 5.10.2016, të Këshillit të Ministrave, “Për miratimin e rregullores ‘Kriteret për pajisjen me certifikatë për ushtrimin e veprimtarisë së udhërrëfyesit turistik, detyrat, përgjegjësitë dhe kodin e etikës së tyre’, të ndryshuar”,

URDHËROJ:

1. Delegimin e kompetencës për nënshkrimin e certifikatave për ushtrimin e veprimtarisë së udhërrëfyesit turistik, të individëve të certifikuar nga Komisioni i Standardizimit të Veprimtarive Turistike, te znj. Llambriola Misto, Sekretar i Përgjithshëm.
2. Ngarkohet znj. Llambriola Misto, Sekretar i Përgjithshëm, për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

